Zhantas/Cleaned-Uzbek_Wikipedia huggingface dataset:
Umed Habibulloyev

Umed Habibulloyev (1978-yil 12-noyabr) – tojikistonlik futbolchi, himoyachi ampulasida oʻynaydi. Tojikiston terma jamoasi tarkibida maydonga tushgan.

 Biografiyasi 

 Klubdagi faoliyati 
Umed 1996-yilda „Sitora“ klubida professional futbolchilik faoliyatini boshlagan. Futbolchi klub tarkibida Tojikiston chempionati doirasida 11ta oʻyin oʻtkazgan. 1998-yilda Varzob jamoasiga koʻchib oʻtgan va jamoa tarkibida uch yil davomida muvaffaqiyatli oʻyinlar oʻtkazgan. 2001-yilda Umed Qozogʻistonning „Jetisu“ klubi bilan shartnoma imzolagan. Habibulloyev ikki yil mobaynida Qozogʻiston chempionatida harakat qilgan. Birinchi mavsumda u „Jetisu“ tarkibida 23 ta oʻyin oʻtkazgan va Qozogʻistonning oliy ligasida 2 ta gol urishga muvaffaq boʻlgan, ammo mavsum oxirida futbolchi jamoa bilan birinchi ligaga tushib ketgan. Birinchi ligada ham Umed klub bilan bir mavsum oʻtkazgan. 2003-yildan 2005-yilgacha u navbatma-navbat Vetnam va Oʻzbekistonning Shoʻrtan klublarida oʻynagan, biroq keyinchalik faoliyatini vaqtincha toʻxtatgan. 2008-yilda katta futbolga qaytgan va bir necha yil Tojikistonning „Xoʻjand“ va „Istiqlol“ jamoalari tarkibida toʻp surgan. U 2012-yilda futboldagi faoliyatini butunlay yakunlagan.

 Terma jamoadagi faoliyati 
Umed Tojikiston terma jamoasidagi debyutini 2004-yil 10-iyunda 2006-yilgi Jahon chempionati saralashi doirasida Suriya terma jamoasiga qarshi bahda oʻtkazgan va oʻyinda toʻliq 90 daqiqa maydonda harakat qilgan.

Habibullayev terma jamoadagi ikkinchi va oxirgi oʻyinini oradan 7 yil oʻtib, 2011-yilning 6-sentyabrida KXDR terma jamoasiga qarshi bahsda oʻtkazgan va bu oʻyinda ham maydonda toʻliq 90 daqiqa harakat qilgan.

 Yutuqlari 
Varzob

 Tojikiston chempioni (3): 1998, 1999, 2000
 Tojikiston kubogi sohibi (2): 1998, 1999

Xoʻjand

 Tojikiston kubogi sohibi: 2008-yil

Istiqlol

 Tojikiston chempioni (2): 2010, 2011
 Tojikiston kubogi sohibi: 2010

 Shahsiy hayoti 
Oʻgʻli Siyovush (2002-yilda tugʻilgan.) ham futbolchilik yoʻlini tanlagan. 2019-yildan boshlab u CSKA Moskva yoshlar jamoasi va 17 yoshgacha boʻlgan Rossiya terma jamoasi oʻyinchisi xisoblanadi.

 

Turkum:12-noyabrda tugʻilganlar
Turkum:1978-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Tojikistonlik erkak futbolchilar
Turkum:Erkak futbol himoyachilari
Turkum:Shoʻrtan klubi futbolchilari
Turkum:Nasaf klubi futbolchilari
Turkum:FC Sitora Dushanbe futbolchilari
Turkum:FK Vazrob klubi futbolchilari
Turkum:Jetisu klubi futbolchilari
Turkum:Istiqlol Dushanbe klubi futbolchilari
Turkum:Oʻzbekistondagi muhojir erkak futbolchilar
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Tojikiston milliy terma jamoasi erkak futbolchilari
Giorgi Megreladze

Giorgi Megreladze (1978-yil 21-iyulda tugʻilgan) — gruzin futbolchisi, hujumchi ampulasida oʻynaydi. Oʻtgan asrning 70-yillari oxiri va 90-yillari boshidagi gruziyalik hujumchi Merab Megreladzening oʻgʻli.

 Faoliyati 
Kutaisi futboli maktabi tarbiyalanuvchisi. Hujumchi sifatida oʻynagan.

Futbolchilik faoliyati davomida u Gruziyaning turli klublarida — Samgurali, Mertsxali, Olimpi, Borjomida, shuningdek, eng nomdor ikkita jamoa — Tbilisining „Dinamo“ va Kutaisining „Torpedo“ jamoalarida toʻp surgan. Kutaisining „Torpedo“ jamoasi tarkibida Gruziya chempionatining 184 uchrashuvida 87 ta gol urishga erishgan. Kutaisi avtozavodlari bilan u kubok sohibi va Gruziya chempionatlarining bir necha bor gʻolibi boʻlgan.

Futbolchi shuningdek, Gretsiyaning ILTEX va Patraikos klublarida, shuningdek, Ozarbayjonning „Boku“ va Qozogʻistonning „Jetisu“ klublarida toʻp surgan. Megreladzening toʻp surgan klublari orasida Rossiya Nijnekamskning „Nefteximik“ va Oʻzbekistonning „Shoʻrtan“ klublari ham mavjud.

Megreladze UEFA Yevropa Ligasidagi ilk golini saralash bosqichida „B36 Torshavn“ klubiga qarshi oʻyinda 10-daqiqada jamoasining birinchi golini kiritgan, 88-daqiqada yana bir gol urib jamoasining 2:0 hisobidagi gʻalabasini taʼminlangan.

 Oilasi 
Megreladze futbolchilik faoliyatini otasi, mashhur gruziyalik hujumchi Merab Megreladze vafotidan soʻng yakunlagan. Keyin Kutaisining „Torpedo“ jamoasi bosh murabbiyi yordamchisi boʻlib ishlagan. Merab Megreladzening oʻgʻli, professional futbolchilik faoliyatini toʻliq hujumchi ampulasida oʻynagan.

 Yutuqlari 

 Gruziya chempioni: 2000-yil
 Gruziya kubogi sohibi: 1999-yil
 Gruziya chempionatining kumush medali sovrindori (2): 1999, 2005
 Gruziya chempionatining bronza medali sovrindori (3): 2006, 2009, 2012
 Ozarbayjon chempionatining bronza medali sovrindori: 2007 yil
 Gruziya kubogi finalchisi: 2009

 

Turkum:1978-yilda tugʻilganlar
Turkum:21-iyulda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Gruziyalik erkak futbolchilar
Turkum:Shoʻrtan klubi futbolchilari
Turkum:Oʻzbekistondagi chet ellik erkak futbolchilar
Turkum:FC Samgurali Tsqaltubo futbolchilari
Turkum:FC Mertsxali Ozurgeti futbolchilari
Turkum:Jetisu klubi futbolchilari
Turkum:FC Borjomi futbolchilari
Turkum:FC Dinamo Tbilisi futbolchilari
Turkum:Dinamo Zugdidi futbolchilari
Turkum:FC Merani Martvili futbolchilari
Turkum:FC Baku futbolchilari
Turkum:FC Torpedo Kutaisi futbolchilari
Turkum:FC Neftekhimik Nizhnekamsk futbolchilari
Turkum:Patraikos F.C. futbolchilari
Turkum:Gruziyalik muhojir erkak futbolchilar
Turkum:Gretsiyadagi muhojir erkak futbolchilar
Turkum:Rossiyadagi muhojir erkak futbolchilar
Turkum:Ozarbayjondagi muhojir erkak futbolchilar
Turkum:Qozogʻistondagi muhojir erkak futbolchilar
Turkum:Futboldagi erkak hujumchilar
Turkum:Oʻzbekiston Superligasi futbolchilari
Farhat Bazarov

Farxod Rahimberganovich Bozorov (1980-yil 31-yanvar) – rus va turkman nafaqadagi futbolchisi, „Energetik“ klubi va Turkmaniston terma jamoasining sobiq darvozaboni.

 Faoliyati 
Farhat katta futboldagi debyutini 1997—1998-yilgi mavsumda Turkmanboshining „Shagadam“ jamoasi tarkibida oʻtkazgan. 2000-yilda harbiy xizmatga chaqirilib, „Galkan“ klubida oʻyinlar oʻtkazgan. 2001-yilning yozida u murabbiy Bayram Durdiyev isteʼfoga chiqganidan soʻng Kopetdogʻ klubiga koʻchib oʻtgan.

2002-yilda Turkmanboshining „Shagadam“ klubi tarkibiga qaytib kelgan. Shundan soʻng u Oʻzbekistonning „Shoʻrtan“ klubiga tarkibiga qoʻshilgan.

2007—2008-yillarda Rossiyaning „Kavkaztransgaz-2005“ klubida, 2009-yilda esa Orenburgning „Gazovik“ klubida oʻynagan. 2009-yilning ikkinchi yarmini Turkmanistonning MTTU klubida oʻtkazgan va unda Turkmaniston chempioni hamda Superkubogi sohibiga aylangan.

2010-yilda ikkinchi mavsumni „Ahal“da oʻtkazgan boʻlsa, 2011—2012-yillarda Marv klubida oʻynagan.

2013-yilda u oʻz faoliyatini boshlagan Turkman chempionatiga qaytgan va Bolqon klubi bilan shartnoma imzolagan. Klub bilan birgalikda AFC prezidenti kubogi sohibi aylanishgan.

2015-yilda „Energetika“ jamoasi bilan shartnoma imzolagan.

2017-yilda futbolchilik faoliyatini yakunlagan va „Ashxobod“ klubida darvozabonlar murabbiyi boʻlib faoliyat yuritmoqda.

 Turkmaniston terma jamoasidagi faoliyati 
2014-yilda u Turkmaniston terma jamoasiga OFK kubogida ishtirok etish uchun chaqirilgan. Farhat turnirda terma jamoa safida debyut uchrashuvida maydonga tushgan, bu oʻyin Filippin terma jamoasiga qarshi oʻtkazilgan. Oʻyinda uning jamoasi 2 ta gol oʻtkazib yuborgan.

 Yutuqlari 

 Shagadam
 Turkmaniston chempioni 2002
 MTTU
 Turkmaniston chempioni 2009
 Marv
 Turkmaniston chempionati kumush medal sovrindorii 2012
 Energetik
 Turkmaniston chempionati bronza medal sovrindori 2016
 Bolqon
 AFC kubogi sovrindori: 2013

 

 
 
 Career summary by KLISF

Turkum:1980-yilda tugʻilganlar
Turkum:31-yanvarda tugʻilganlar
Turkum:Yashayotgan insonlar
Turkum:Turkmanistonlik erkak futbolchilar
Turkum:Rossiyalik erkak futbolchilar
Turkum:Erkak futbol darvozabonlari
Turkum:Shoʻrtan klubi futbolchilari
Turkum:Shagadam FC futbolchilari
Turkum:Turkmaniston futbol murabbiylari
Turkum:FC Asudalik futbolchilari
Turkum:Kopetdag futbol klubi futbolchilari
Turkum:FK Nebitchi futbolchilari
Turkum:Kavkaztransgaz-2005 FK futbolchilari
Turkum:FC Orenburg futbolchilari
Turkum:FK Edigen futbolchilari
Turkum:FC Ahal futbolchilari
Turkum:FC Marv futbolchilari
Turkum:Turkmaniston milliy terma jamoasi futbolchilari
Turkum:Oʻzbekistondagi muhojir erkak futbolchilar
Turkum:Oʻzbekiston Superligasi futbolchilari
Turkum:Turkmanistonlik muhojir erkak futbolchilar
Turkum:Alifbo boʻyicha sportchilar
Hamza Allamov

Hamza Allamov (1982- yil 19-yanvar) – turkman futbolchisi hujumchi ampulasida oʻynaydi. 2006-yil Turkmaniston chempionatining eng yaxshi toʻpurari boʻlgan.

 Biografiyasi 
Hamza Allamov 1982-yil 19-yanvarda tugʻilgan.

Hujumchi ampulasida oʻynagan. Hamza faoliyatining katta qismini Toshoʻgʻuzning Turan klubi tarkibida oʻtkazgan. Futbolchi 2002—2009 va 2014—2015-yillarda (oxirgi ikki mavsumda jamoa „Toshhovuz“ deb atalgan) oraliqda oʻynagan.

2005-yilgi mavsumda Hamza Turkmaniston chempionatida 20 ta gol urib, toʻpurarlar roʻyxatida ikkinchi oʻrinni egallagan va 30 ta gol urgan MTTU vakili Berdimurod Shamurodovdan orqada qolgan.

2006-yilgi mavsumda Allamov 22 ta gol urib, chempionatdagi eng yaxshi toʻpurariga aylangan.

Bundan tashqari, turli yillarda Ashxoboddagi MTTU (2006-yil, Hamdoʻstlik kubogida) va Gʻuzorning „Shoʻrtan“ jamoasi (2007) tarkibida toʻp surgan. Keyinchalik „Lebap“ (2010-yil Turkmaniston chempionati bronza medali sovrindori) va „Shagadam“ jamoalarida oʻynagan.

2006-yil yanvar oyida MTTU tarkibida u Moskvada boʻlib oʻtgan Hamdoʻstlik chempionlari kubogida ishtirok etgan. Turkmaniston terma jamoasi Qirgʻizistonning „Dordoy-Dinamo“ jamoasini (2:0) va Moldaviyaning „Sherif“ jamoasini (1:0) magʻlub etib, guruhda uchinchi oʻrinni egallagan Donetskning „Shaxtyor“ jamoasiiga (1:5) imkoniyatni boy bergan. Allamov barcha oʻyinlarda zaxiradan maydonga tushgan.

2007-yilda Turkmaniston chempionati doirasidagi „Turan“ – „Ashxobod Talyp Sports“ uchrashuvida u oʻyinning katta qismini darvozabon sifatida oʻtkazgan. Lekin ampulasiga qaramay oʻyinda gol urishga muvaffaq boʻlgan. Oʻyinning 4-daqiqasida Allamov hisobni ochgan boʻlsa, 38-daqiqada ukasi Umid Allamovning oʻrniga soʻnggi chiziqdagi qoʻpollik uchun maydondan chetlatilgan. Hamza darvozada turib jamoasini bir necha bor qutqarib qolgan, ammo ikkita gol oʻtkazib yuborgan va „Turon“ magʻlub boʻlgan – 1:2.

 Yutuqlari 

 Oʻyinchi sifatida 
 Lebap

 Turkmaniston chempionatining bronza medali sovrindori (1): 2010-yil.

 Turon

 Turkmaniston chempionatining eng yaxshi toʻpurari (1): 2006-yil.

 

 
 

Turkum:19-yanvarda tugʻilganlar
Turkum:1982-yilda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Turkum:Turkmanistonlik erkak futbolchilar
Turkum:Futboldagi erkak hujumchilar
Turkum:Shoʻrtan klubi futbolchilari
Turkum:Turon Toshoʻgʻuz futbol klubi futbolchilari
Turkum:FK Yedigen futbolchilari
Turkum:Bagtiyarliq-Lebap FK futbolchilari
Turkum:Shagadam FC futbolchilari
Turkum:Turkmanistonlik muhojir erkak futbolchilar
Turkum:Oʻzbekistondagi muhojir erkak futbolchilar
Bojan Mališić

Bojan Mališić (1985-yil 14-yanvar, Kragujevac, Yugoslaviya) — serb futbolchisi, himoyachi ampulasida oʻynagan.

 Faoliyati 
Bojan Mališić oʻzining professional futbolchilik faoliyatini 2002-yilda asos solingan „Radnički“ jamoasi tarkibida boshlagan. Radnička tarkibida Mališić 2007-yil boshigacha oʻynagan va shu vaqt ichida u bir yuz yigirmata oʻyinda qatnashib, uchta gol urishga muvaffaq boʻlgan.

2007-yilda unga Serbiyaning yana bir gigant klubi Rad qiziqish bildirgan. Mališić poytaxt jamoasi bilan uch yillik shartnoma imzolagan va 2010-yil boshiga qadar oʻttiz uchta oʻyinda maydonga tushgan, bu davr mobaynida birorta ham gol muallifiga aylanmagan. Keyinchalik erkin agent sifatida „Yavor“ klubiga oʻtgan. Yavor tarkibida Bojan Mališić oʻn beshta oʻyinda bir mavsum oʻynagan va gol ura olmagan. 2010-yil oxirida u „Yavor“ bilan shartnomasini bekor qilib, Oʻzbekistonga koʻchib oʻtgan va Qarshining "Nasaf" klubi bilan shartnoma imzolagan. Futbolchini „Nasaf“ga yangi tayinlangan murabbiy Anatoliy Demyanenko taklif qilgan.

„Nasaf“ tarkibida Bojan Mališić asosiy tarkibda oʻzining ajralmas oʻrnini egallab, birin-ketin chempionlikni qoʻlga kiritgan. 2011-yilda u oʻz jamoasi bilan Osiyodagi ikkinchi muhim turnir — AFC kubogida gʻolib chiqgan. Shuningdek, „Nasaf“ bilan Oʻzbekiston vitse-chempioni va Oʻzbekiston kubogi finalchisiga aylangan. 2011-yildan 2012-yil oʻrtalariga qadar „Nasaf“ bilan oʻttiz oltita oʻyinda maydonga tushib, bitta gol muallifiga aylangan.

2012-yilning yozida u Ukraina Premyer-ligasida oʻynagan „Hoverla Ujgorod“ bilan shartnoma imzolagan. Hoverla tarkibida Mališić bir yarim mavsum oʻynagan va yigirma beshta oʻyinda qatnashib, bitta gol urgan.

2014-yil boshida u Gonkongga koʻchib oʻtgan va mahalliy klub, Saut China bilan shartnoma imzolagan.

 Yutuqlari 

 „Nasaf“

 OFK kubogi sohibi: 2011-yil
 Oʻzbekiston chempionati kumush medali sohibi: 2011-yil
 Oʻzbekiston kubogi finalchisi: 2011-yil

 

 
 
 
 

Turkum:1985-yilda tugʻilganlar
Turkum:14-yanvarda tugʻilganlar
Turkum:Yashayotgan insonlar
Turkum:Nasaf klubi futbolchilari
Turkum:Persib Bandung futbolchilari
Turkum:Indoneziyadagi muhojir erkak futbolchilar
Turkum:Filippindagi muhojir erkak futbolchilar
Turkum:Hong Kongdagi muhojir erkak futbolchilar
Turkum:Ukrainadagi muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Liga 1 (Indoneziya) futbolchilari
Turkum:Filippin futbol ligasi futbolchilari
Turkum:Hong Kong Premyer-ligasi futbolchilari
Turkum:Ukraina Premyer-ligasi futbolchilari
Turkum:Oʻzbekiston Superligasi futbolchilari
Turkum:Serbiya Superligasi futbolchilari
Turkum:Serbiya birinchi ligasi futbolchilari
Turkum:FC Hoverla Uzhhorod futbolchilari
Turkum:FK Rad futbolchilari
Turkum:FK Javor Ivanjica futbolchilari
Turkum:FK Radnički 1923 futbolchilari
Turkum:Serbiyalik muhojir erkak futbolchilar
Turkum:Serbiyalik erkak futbolchilar
Sergey Krot

Sergey Konstantinovich Krot (1980-yil 27-iyun, Osipovichi, Mogilev viloyati) – belaruslik futbolchi, hujumchi ampulasida oʻynagan, hozirda murabbiy. Belarus Respublikasining futbol boʻyicha sport ustasi.

 Biografiyasi 
Osipovichi yoshlar sport maktabi tarbiyalanuvchisi. Kattalar futbolida u 1998-yilda Svisloch-Krovlya (Osipovichi) klubida oʻynay boshlagan. 1998-yilda oʻz klubi bilan Belarus birinchi ligasida ikkinchi oʻrinni egallagan va 1999-yilda bir mavsumni oliy ligada oʻtkazishgan. Umuman olganda, u Osipovichi klubida uch yarim mavsum davomida oʻynagan.

2001-yilning yozida u BATEga oʻtgan, ammo asosiy jamoa tarkibiga kira olmagan. U BATE tarkibida Belarus kubogida bor yoʻgʻi bitta oʻyin oʻtkazgan – 2001-yil 26-avgustda Minsk SCAFga qarshi bahsda maydonga tushgan. Keyin u ikki yarim mavsumni Darida jamosida oʻynagan, 2002-yilda u birinchi liga gʻolibiga aylangan.

Krot 2005-yilgi mavsumni „Shaxtyor“da (Salihorsk) boshlagan, mavsum oxirida Belarus chempioniga aylangan, ammo yozgi tanaffusda u Minskning „Lokomotiv“ klubiga oʻtgan. „Lokomotiv“ bilan 2006-yili oliy ligadan tushib ketgan. 2007-yilgi mavsumda u „Shaxtyor“ jamoasiga qaytgan va oʻsha yili chempionatning bronza medali sohibiga aylangan. 2009-yil boshida Sergey Smorgon jamoasiga oʻtgan. Lekin mavsum oxirida uning jamoasi oliy ligadan tushib ketgan.

2009-yilning yozida u "Nasaf" jamosiga oʻtgan va u bilan Oʻzbekiston chempionatining ikki karra bronza medali sohibiga aylangan (2009, 2010) va OFK kubogi oʻyinlarida qatnashgan. 2010—2011-yilgi mavsumda „Al-Ahed“ klubi bilan Livan chempioni boʻlgan va Osiyo kuboklarida ham ishtirok etgan.

Vataniga qaytgach, u faqat birinchi va ikkinchi liga klublari – SKVICH, Slutsk, Smorgon, Gorodeya, Baranovichi, Molodechnolarda oʻynagan. 2013-yilda u 16 ta gol bilan birinchi liga toʻpurari boʻlgan. U 2016-yilgi mavsumning bir qismini Latviya oliy ligasi autsayderi „Daugavpils“ tarkibida oʻtkazgan.

2020-yilda u ikkinchi liganing Ostrovets jamoasiga qoʻshilgan hamda mavsum davomida jamoaga bosh murabbiy boʻlgan.

Hammasi boʻlib Belarus oliy ligasida u 122 ta oʻyin oʻtkazib, 16 ta gol urgan, birinchi 200 ta oʻyinda maydonga tushib, 70 ta gol urgan.

 

 

 
 

Turkum:1980-yilda tugʻilganlar
Turkum:27-iyunda tugʻilganlar
Turkum:Yashayotgan insonlar
Turkum:Belaruslik erkak futbolchilar
Turkum:Futboldagi erkak hujumchilar
Turkum:FC Osipovichi futbolchilari
Turkum:Nasaf klubi futbolchilari
Turkum:FC Darida Minsk Raion futbolchilari
Turkum:FC Smorgon futbolchilari
Turkum:FC BATE Borisov futbolchilari
Turkum:FC SKVICh Minsk futbolchilari
Turkum:FC Gorodeya futbolchilari
Turkum:FC Shakhtyor Soligorsk futbolchilari
Turkum:Al Ahed FC futbolchilari
Turkum:FC Slutsk futbolchilari
Turkum:BFC Daugavpils futbolchilari
Turkum:FC Baranovichi futbolchilari
Turkum:FC Molodechno futbolchilari
Turkum:FC Ostrovets futbolchilari
Turkum:Belarus Premyer-ligasi futbolchilari
Turkum:Oʻzbekiston Superligasi futbolchilari
Turkum:Oʻzbekistondagi chet ellik erkak futbolchilar
Turkum:Belaruslik futbol murabbiylar
Aleksandr Glazov

Aleksandr Glazov (1970-yil 30-aprel) - latviyalik futbolchi, himoyachi va yarim himoyachi ampulasida oʻynaydi, futzalchi. U futbol va mini-futbol boʻyicha Latviya milliy terma jamoasida oʻynagan.

 Biografiyasi 
Riga SDYUSSHOR tarbiyalanuvchisi. Kattalar jamoasida Aleksandr 1988-yilda RAF klubida (Jelgava) oʻynay boshlagan, toʻrt mavsumni SSSR ikkinchi va ikkinchi quyi ligalarida oʻtkazgan. Shuningdek, ushbu davrda u KFK oʻrtasidagi Latviya va Estoniya SSR chempionatlarida LSSR yoshlar jamoasida, Pardaugava, Zvezda (Tallin) klublari safida ijara asosida toʻp surgan.

SSSR parchalanganidan keyin u Latviya Premyer-ligasida "Pardugava" (Riga), "Vidus" (Riga), RAF (Jelgava), "Vilan-D"/" Dinaburg " (Daugavpils) klublarida oʻynagan. Gauja "(Valmiera), "FK polis" (Riga) jamoalari tarkibida ijara asosida oʻynagan. 1994-yilda Jelgava klubi tarkibida milliy chempionatning kumush medali sovrindori bo'lgan. Daugavpils klubi tarkibida u uchta medalni qo'lga kiritgan - 1995-yilda kumush, 1996 va 1997-yillarda esa bronza medaliga sazovor bo'lgan. 1997-yilgi Latviya kubogi finalchisi hisoblandi. aleksandr Latviya oliy ligasida jami 111 ta o‘yin o‘tkazib, 3 ta gol urgan. Futbolchi Yevropa musobaqalarida qatnashgan.

Aleksandr xorij klublarida ham to'p surgan - 1993-yilda Shvetsiya uchinchi divizionida "Vesteros"da, 1999-yilda esa O'zbekiston oliy ligasida "Nasaf" (Qarshi) jamoalari tarkibida o'ynagan.

U Latviya terma jamoasi safida 1992-yil 12 avgustda Litvaga qarshi jahon chempionati saralash bahsida debyut qilgan. Hammasi bo'lib 1992—1994 yillarda 15 ta o'yin o'tkazgan. 1993-yil Boltiqbo'yi kubogi g'olibligini qoʻlga kiritgan.

Katta futbolni tark etgach, u futzal bilan shug'ullangan, Latviya terma jamoasi tarkibida o'n yildan ortiq o'ynaganALEKSANDRS GLAZOVS.

 

Turkum:1970-yilda tugʻilganlar
Turkum:30-aprelda tugʻilganlar
Turkum:Yashayotgan insonlar
Turkum:SSSR erkak futbolchilari
Turkum:Latviyalik erkak futbolchilar
Turkum:Nasaf klubi futbolchilari
Turkum:Oʻzbekistondagi muhojir erkak futbolchilar
Prezident maktabi (Qarshi)

Qarshi Prezident maktabi („Prezident taʼlim muassasalari agentligi“ saytida Qarshi shahridagi Prezident maktabi) — 2021-yil 4-oktyabr kuni Qarshi shahrida ochilgan zamonaviy taʼlim muassasasi. Maktabda darslar STEAM yoʻnalishiga oid oʻquv qoʻllanma va darsliklar orqali olib boriladi. Maktabga xorijiy davlatlardan 12 nafar mutaxassislar jalb qilingan. Ular bilan birga 25 nafar mahalliy oʻqituvchilar faoliyat yuritadi. Prezident maktablari uchun kirish imtihonlari Cambridge universitetining Cambridge Assessment International Education imtihon kengashi tomonidan oʻtkaziladi.

 Ochilish tarixi 
Qarshi shahridagi ushbu oʻquv muassasasi rasman 2021-yil 11-oktyabrda ochilgan. Kompleks tarkibida 168 oʻrinli oʻquv binosi, barcha sharoitlarga ega yotoqxona, gimnastika va sport zallari, suv havzasi, oshxona va dars tayyorlash xonalari va 15 oʻrinli oʻqituvchilar yotoqxonasi mavjud. 2021-yil maktabga 10 mingdan ziyod oʻquvchi hujjat topshirib, shundan 144 nafari qabul qilinadi. Maktab bitiruvchilari shahodatnoma, attestat, shuning bilan birga xalqaro darajadagi dastur diplomiga ega boʻlishi mumkin. 2021-yil 11-oktyabr kuni O'zbekiston Respublikasi Prezidenti Qarshi shahridagi Prezident maktabiga tashrif buyurdi.

 Qabul qilish tartibi 
Prezident maktablariga 4-sinfni tamomlagan o‘quvchilar qabul qilinadi. Prezident maktablariga hujjatlarni topshirish uchun talabgorlar STEAM fanlardan oʻtgan oʻquv yilini matematika va tabiatshunoslik fanlaridan aʼlo bahoga tugatgan boʻlishlari shart. Bundan tashqari, talabgor oʻquvchilar oʻqiyotgan maktab Prezident maktabi joylashgan hududga mansub boʻlishi lozim. Har bir alohida Prezident maktabining yillik qabul kvotasi 5-sinf uchun 24 nafar oʻquvchidan iborat boʻlib, ular keyinchalik ikkita sinfga bir xil — 12 nafardan oʻquvchi taqsimlanadi. Unga qadar oʻquvchilar quyidagi 3 ta bosqichdan oʻtishadi:

1.

2.

3.

 2021—2022-oʻquv yili 
Qarshi shahridagi Prezident maktabiga 2021—2022-o‘quv yilida maktabga 10 mingdan ziyod oʻquvchi hujjat topshirib, shundan 144 nafari qabul qilingan.

 Qulayliklar 

 Maktab oʻquvchilari bepul taʼlim, 5 mahal ovqat, bepul maktab formasi va bepul yotoqxona bilan taʼminlanadi.
 Har bir oʻquvchi davlat tomonidan maktab davrida foydalanish uchun shaxsiy komputer bilan taʼminlanadi.
 Darslardan soʻng kamondan otish va chavandozlik, suzish, futbol kabi sport dan va drama hamda musiqiy asboblar oʻrganish uchun mashgʻulotlar tashkil qilinadi.

 Yana qarang 

 Prezident maktablari
 Prezident maktabi (Andijon)
 Prezident maktabi (Fargʻona)
 Prezident maktabi (Namangan)
 Prezident maktabi (Navoiy)
 Prezident maktabi (Buxoro)
 Prezident maktabi (Termiz)

 

Turkum:Prezident maktablari
Turkum:Oʻzbekistondagi prezident maktablari
Turkum:Qashqadaryo viloyatida oʻquv yurtlari
Turkum:Qarshi
Surayyo Negmatova

Surayyo Teshayevna Negmatova (1973-yil 29-mart, Shahrisabz tumani, Qashqadaryo viloyati, Oʻzbekiston SSR) — oʻzbekistonlik olima, qishloq xoʻjaligi fanlari doktori, katta ilmiy xodim.
 Biografiyasi 
Surayyo Negmatova 1973-yil 29-martda Shahrisabz tumanidagi Moʻminobod qishlogʻida tugʻilgan. 1990—1996-yillarda Qarshi davlat universiteti biologiya fakultetida tahsil olgan. 1997—2000-yillardada Shahrisabz tumani 75-maktabda biologiya fani oʻqituvchisi, 2000—2001-yillarda Shahrisabz tumani Ulugʻbek nomli biolaboratoriyada agronomi, 2002—2009-yillarda Qarshi muhandislik-iqtisodiyot instituti aspiranti boʻlgan. 2011-yildan Oʻzbekiston paxtachilik ilmiy tadqiqot instituti „Almashlab ekish va gʻoʻza viltiga qarshi kurash“ boʻlimiga ilmiy xodimi, keyinchalik „Almashlab ekish va gʻoʻza viltiga qarshi kurash choralari“ laboratoriyasi mudiri vazifasida faoliyat yuritmoqda.
 Ilmiy faoliyati 
2012-yilda Paxtachilik ilmiy-tadqiqot institutida „Turli muddatlarda va meʼyorlarda angʻizga ekilgan moshning oʻsishi, rivojlanishi, hosildorligi“ mavzusida nomzodlik, 2018-yilda „Taqirsimon va tipik boʻz tuproqlar sharoitida gʻoʻza hosildorligini oshirishda uning qator oralariga ishlov berish texnologiyasini takomillashtirish“ (Qashqadaryo va Toshkent viloyatlari misolida) mavzusida doktorlik dissertatsiyasini himoya qilgan. 100 dan ortiq ilmiy maqolalar, 12 ta ishlab chiqarishga oid tavsiyalar va 5 ta monografiya muallifi. 
 

Turkum:Oʻzbekistonlik olim ayollar
Turkum:Qishloq xoʻjaligi fanlari doktorlari
Xar

Xar (X̌ār) yoki Har — Pokistonda joylashgan Xaybar Paxtunxva hududiy birgligining Bajor tumani markazi. Afgʻoniston bilan chegara yaqinida joylashgan. Bajor skautlarining bosh qarorgohi ushbu shaharchada joylashgan. Shuningdek, Bajor mahalliy sudi va fuqarolik koloniyasi ham shu yerda joylashgan. Aholisi 2017-yilda 130 267 kishini tashkil etgan.

Shahardagi 2023-yilning 30-iyulida Ulamo-i islom jamiyati partiyasi yigʻilishi chogʻida sodir etilgan portlash paytida 40 dan ortiq odam halok boʻlgan.
 

Turkum:Pokiston

Turkum:Koordinatalar Vikimaʼlumotlarda
Turkum:Pokiston shaharlari
Dilorom Yormatova

Dilorom Yormatovna Yormatova (1947-yil, Nurobod tumani, Samarqand viloyati, Oʻzbekiston SSR) — oʻzbekistonlik olima, qishloq xoʻjaligi fanlari doktori, professor (1993).
 Biografiyasi 
Dilorom Yormatova 1947-yil Nurobod tumani Jom qishlogʻida oʻqituvchi oilasida tugʻilgan. 1969-yilda Samarqand qishloq xoʻjaligi instituti agronomiya fakultetini tugatgan. 1969—1997-yillarda Samarqand qishloq xoʻjaligi instituti assistenti, oʻqituvchi, professor vazifasida ishlagan. 1997-yildan Oʻzbekiston jahon tillari universiteti tabiiy fanlar kafedrasi professori.

 Ilmiy faoliyati 
1974-yilda fan nomzodlik dissertasiyasini yoqlab, respublika sharoitida mutlaqo yangi boʻlgan soya oʻsimligi agrotexnikasi bilan shugʻullanadi. 1992-yilda Butunittifoq Paxtachilik institutida „Oʻzbekistonda soya yetishtirish agrotexnikasini ilmiy asoslash“ mavzusida doktorlik dissertasiyasini yoqlagan. Soya oʻsimligining beshta navini yaratib, uchta patent olgan. Ertapishar „Kelajak“ nomli bugʻdoy navini yaratgan. Respublikaga birinchilardan boʻlib ekologik toza moy beruvchi zaytun oʻsimligi olib kelgan, ikkita „Izumrud“ va „Qorakoʻz“ nomli yangi navlarini yaratib, 2015-yilda davlat reyestriga kiritildi. „Zaytun yetishtirish agrotexnikasi“, „Oʻzbekiston zaytuni“ nomli monografiyalar, 63 ta darslik, 70 ta ilmiy maqolalalar muallifi. Badiiy adabiyotga oid 21 nomdagi kitoblari, jumladan, „Yusuf va Zulayho“, „Nodirabegim muhabbati“, „Aylanayin ishq“, „Marmarga bitilgan sevgi“ kabi asarlari nashr ettirilgan. Olima haqida Xosiyat Bobomurodova „Dalalarni kuylatgan ayol“ nomli asar yozgan. 
 

 
"Ҳаёт ҳақиқатлари": Дилором Ёрматова | Hayot haqiqatlari: Dilorom Yormatova
Turkum:Oʻzbekistonlik olim ayollar
Turkum:Qishloq xoʻjaligi fanlari doktorlari
Turkum:Professorlar
Xardagi portlash (2023-yil)

2023-yil 30-iyul sanasida Pokistonning Xaybar Paxtunxva maʼmuriy birligi, Bajaur viloyati Xar shahrida Jamoat Ulamo Islom-Fazl mitingida xudkush terrorchisi tomonidan portlash sodir etildi. Ushbu suiqasd natijasida kamida 55 kishi halok boʻlgan, 200ga yaqin kishi jarohatlangan.

 Boshlanishi 
Jamiyati ulamoi islom fazl Fazlur Rahmon boshchiligidagi konservativ siyosiy va diniy partiya hisoblanadi. Afgʻonistonda Tolibon hukumati qoʻllab-quvvatlaydi. Partiya Pokiston milliy assambleyasi tarqatib yuborilganidan soʻng, markaziy saylovlarga tayyorgarlik koʻra boshlagan edi. Ekstremistik partiyalar davlat boshiga tushgan iqtisodiy inqiroz va sobiq bosh vazir Imron Xonning hibsga olinishidan oʻz manfaati uchun foydalanishga urinishgan.

Avvalroq, 2010-yilning yanvar va dekabr oylarida ham Xar shahrida ikki marta xudkush-terrorchilar portlash sodir etishgan. Oʻshandan beri mintaqada terrorchilik harakati kuchaygan, 2023-yil yanvarida xavfsizlik bilan bogʻliq vaziyat yomonlashishiga qarshi yirik norozilik namoyishlari boshlangan.

 Portlash 
Jamoat Ulamo Islom-Fazl partiyasi 2023-yilning 30-iyul sanasida ishchilar qurultoyini tashkil etgan. Soat 16:00 lar atrofida xudkush-terrorchi sahnaga yaqinlashib, portlovchi jiletni ishga tushirgan. Kamida 54 kishi halok boʻlgan, 200ga yaqin kishi, jumladan, koʻplab bolalar yaralangan. Portlash oqibatida partiyaning mahalliy rahbarlaridan biri Mavlon Ziyavulla halok boʻldi.

Xuroson viloyatidagi Islomiy davlat xudkush terrorchilari portlash uchun javobgarlikni oʻz zimmasiga oldi.

 

Turkum:Pokiston
Turkum:Portlashlar
Turkum:2023-yil voqealari
Turkum:Qotillik
Turkum:Terroristik xurujlar
Aleksandra Yurkevskaya

Aleksandra Yurkevskaya (1998-yil 1-dekabr, Oʻzbekiston) — oʻzbekistonlik koʻpkurash sportchisi (yettikurash). Yopiq inshootlarda Yengil atletika boʻyicha Osiyo chempionati kumush medali sovrindori.

 Martaba 
Aleksandra Yurkevskaya samlanishlarini birinchi bor xalqaro sari asosida 2015-yil Doʻha shahrida o‘smirlar o‘rtasida Osiyo chempionati 3875 ball bilan bronza medalini qoʻlga kiritdi. Keyingi yilda oʻtgan yopiq inshootlardagi Osiyo chempionatida 3375 ball bilan oltinchi oʻrinni egallagan. Xoshimin shahrida boʻlgan yoshlar Osiyo chempionatida 4859 ball bilan kumush medalni qoʻlga kiritgan.

2016-yilda balandlikka sakrash boʻyicha Oʻzbekiston chempioni boʻlgan.

2017-yilda u Bxubaneshvardagi Osiyo chempionatida ishtirok etgan va birinchi kundan keyin musobaqani toʻxtatishga majbur boʻlgan. 2017-yil sentabr oyi boshida u Ashxobodda boʻlib oʻtgan Yopiq inshootlardagi va jang sanʼatlari boʻyicha Osiyo oʻyinlarida oltinchi oʻrinni egallagan.

2018-yilda Tehronda boʻlib oʻtgan Yopiq inshootlardagi Osiyo chempionatida ishtirok etgan, beshkurash bahslarida eronlik Sepideh Tavakolidan 3858 ball ortda qolib, kumush medalni qoʻlga kiritgan. 2018-yil 29-dekabrda Oʻzbekiston Qurolli Kuchlar kuch tuzilmalari oʻrtasida oʻq otish chempionati Aleksandra Yurkevskaya chempioni boʻlgan.

 

Turkum:1998-yilda tugʻilganlar
Turkum:Oʻzbekiston yengil atletikachilari
Emiliano Sala

Emiliano Raúl Sala Taffarel (1990-yil 31-oktyabr — 2019 yil 21 yanvar) argentinalik professional futbolchi, hujumchi sifatida oʻynagan.

Argentinada yoshlar futboli oʻynagach va Portugaliyaning mintaqaviy ligalarida qisqa muddat oʻynagach, Sala oʻzining professional faoliyatini Fransiyada „Bordo“ jamoasida boshlagan va 2012-yil fevral oyida professional debyutini qilgan. „Orlean“ jamoasi va Liga 2 jamoasi „Niort“ ketma-ket mavsumlarda „Bordo“ jamoasiga qaytishdan oldin ikkala klub bilan ham samarali oʻynadi va ular oʻrtasida 39 ta gol urdi. Ijara asosida boshqa jamoalar tarkibida muvaffaqiyatli harakat qilganidan soʻng, Bordo jamoasini asosiy tarkibiga jalb qilindi. Sala keyinchalik yana eʼtibordan chetda qoldi va Liga 1 jamoasi „Kan“ jamoasiga ijaraga qoʻshildi.

2015-yilda u Nant bilan doimiy shartnoma imzoladi. „Nant“ bilan u Liga 1 musoboqasida 100 dan ortiq oʻyin oʻtkazdi va muvaffaqiyatli gol urish rekordini qoʻlga kiritdi va ketma-ket uch mavsumda klubning eng yaxshi toʻpurari boʻldi. Uning yaxshi o'yini sababli 2019-yil yanvar oyida 15 million funt sterling (18 million evro) evaziga „Kardiff Siti“ ga oʻtishga turtki boʻldi.

Sala 2019-yil 21-yanvar kuni Alderney yaqinida samolyot halokatida vafot etdi. U Nantdan Kardiffga uchayotgan Piper Malibu yengil samolyoti bortida yoʻlovchi boʻlgan. La-Mansh boʻylab 4400 kvadrat kilometr (1700 kvadrat milya) maydonni qamrab olgan uch kunlik dastlabki qidiruv ishlari halokat joyini topa olmadi. Keyingi ikkita shaxsiy qidiruv ishlari boshlandi, natijada 2019-yil 3-fevralda vayronalar topildi; Toʻrt kundan keyin Salaning jasadi topildi.

2021-yilda Sala sharafiga Challenge Emiliano Sala deb nomlangan musobaqa tashkil etildi. Bu Salaning Fransiyadagi toʻrtta sobiq klubi oʻrtasida boʻlib oʻtdi va „Bordo“ birinchi chempionlikni qoʻlga kiritdi.

 Faoliyat statistikasi 
+Klub, mavsum va musobaqalar boʻyicha koʻrinish va gollarJamoaMavsumLigaKubolXalqaroUmumiyDivisionOʻyinGolOʻyinGolOʻyinGolOʻyinGolCrato2009-10Portalegre First Division1200—12Orléans (loan)2012-13Championnat National371900—3719Niort (loan)2013-14Ligue 2371832—4020Bordeaux2014-15Ligue 111110—121Caen (loan)2014-15Ligue 113500—135Nantes2015-16Ligue 131640—3562016-17341253—39152017-18361222—38142018-19191221—2113Umumiy12042136—13348Cardiff City2018-19Premier League0000—00Umumiy219871780023695

 Yutuqlar 
Individual

 UNFP Ligue 1 oyning eng yaxshi futbolchisi: 2015-yil fevral, 2018-yil oktyabr
 Nantning oʻn yillik jamoasi aʼzosi: 2010-2019

 Yana qarang 

 Gʻoyib boʻlganlar haqida toʻliq maʼlumotlar

 

 

 Emiliano Sala  — French league stats at LFP — also available in French
 ForaDeJogo-da Emiliano Sala

Turkum:Alifbo boʻyicha futbolchilar
Turkum:Argentinalik erkak futbolchilar
Turkum:Fransiyadagi argentinalik muhojir sportchilar
Turkum:Ispaniyadagi argentinalik muhojir sportchilar
Turkum:Ispaniyadagi muhojir erkak futbolchilar
Turkum:Fransiyadagi muhojir erkak futbolchilar
Turkum:Argentinalik muhojir erkak futbolchilar
Abdurahmon Mamadaliyev

Abdurahmon Mamadaliyev — Tibbiyot fanlari doktori, professor, taniqli neyrojarroh, Samarqand davlat tibbiyot instituti neyrojarrohlik kafedrasi oʻqituvchisi, Rossiya Federatsiyasi tibbiy fanlar akademiyasining aʼzosi, „Oʻzbekiston Respublikasi Sogʻliqni saqlash aʼlochisi“ koʻkrak nishoni sohibihttps://zarnews.uz/uz/post/samdti-professor-oqituvchilari-kokrak-nishon-bilan-taqdirlandi.

 Biografiyasi 
Mamadaliyev Abdurahmon Mamatqulovich 1942-yil 23-may kuni Surxondaryo viloyati Denov tumani Jiydabuloq qishlog'ida tavallud topgan.1959-yilda oʻrta maktabni aʼlo baholar bilan tamomlagan. Maktabni yakunlagach qiziqishlari ortidan borib Samarqand davlat tibbiyot institutiga oʻqsihga kirgan. 1965-yilda Samarqand davlat tibbiyot institutini imtiyozli diplom bilan yakunlagan.

 Aspirantura 
Bakalavr bosqichini yakunlagach 1965-yildan 1968-yilga qadar Samarqand davlat tibbiyot institutida nayrojarrohlik yoʻnalishi boʻyicha aspiranturada tahsil olgan. 1970-yilda „Periferik nervlarning katta jarohatlarini autoplastika qilish metodi“ mavzusida nomzodlik dissertatsiyasini himoya qilgan. Faoliyatining ilk yillarida Samarqand davlat tibbiyot instituti neyrojarrohlik kafedrasida assitent lavozimida ishlagan va talabalarga dars bergan. Keyinchalik kafedra mudiri, internatura dekani, dekan muovini lavozimlarida faoliyat yuritgan.
 Doktarantura 
1985—1988-yillarda Moskvadagi N. N. Burdenko nomidagi neyrojarrohlik ilmiy tekshirish institutida doktoranturada tahsil olgan. 1989-yilda „Bosh miya jarohatining prognozlari“ mavzusida doktorlik dissertatsiyasini himoya qilgan. Doktorlik dissertatsiyasida tinchlik davrida zilzilar va baxtsiz hodisalar tufayli bosh miyaga yetadigan jiddiy shikastlar va voqea joyidan bemorni transpartirovka qilish boʻyicha koʻrsatmlar belgilab oʻtilgan. Bundan tashqari urush vaqtida bosh sohasidan jarohat olgan bemorlarga birinchi yordam koʻrsatish va ularni davolash usullari keltirib oʻtilgan.
 Ilmiy faoliyat 
Abdurahmon Mamadaliyev neyrojarrohlik boʻyicha dunyo miqiyosidagi simpoziumlarda va butunittifoq konferensiyalarida oʻzining ilmiy maqolalari bilan ishtirok etgan. 50 ga yaqin ilmiy ishlar muallifi.
 

Turkum:Samarqand davlat tibbiyot universiteti oʻqituvchilari
Diana Kan

Diana Yeliseyevna Kan (10-may 1964-yil Termiz shahrida dunyoga kelgan.) – rus shoirasi, Rossiya Yozuvchilar uyushmasi aʼzosi.

 Tarjimai holi 
1964-yil 10-mayda Turkiston harbiy okrugi Termiz shahar harbiy garnizonida dunyoga kelgan. Otasi ofitser (pravoslav dinidagi etnik koreys), onasi hayvonot bogʻi muhandisi (rus, Yaik kazak). 1983-yildan Orenburgda yashagan. Diana Kan Orenburg pedagogika institutida (chet tillar fakulteti) tahsil olgan, Moskva universitetining jurnalistika fakultetini tamomlagan (1984-1990). „Orenburg haftasi“ gazetasida faoliyat olib borgan (1990-1994). 1994-1995-yillarda „Moskva yozuvchi“ nashriyotida muharrir boʻlib ishlagan. 1995-1997-yillarda A. M. Gorkiy nomidagi Adabiyot institutining Oliy adabiyot kurslarida tahsil olgan. 1997-yildan beri Samara viloyati, Novokuybishevsk shahrida istiqomat qiladi.

U shoir Yevgeniy Nikolayevich Semichev bilan turmush qurgan. Turmush oʻrtogʻi bilan Yu. P. Kuznetsovaning Oliy adabiy kurslarda tanishgan. Diana Kanning oldingi nikohidan Anastasiya ismli farzandi borDiana Kan, Yevgeniy Semichev: Ne budem lyubit svoix poetov – zastavyat lyubit chujix. Intervyu jurnalu „Parus“, provedeno Irinoy Grechanik..

 Ijod yoʻli 
Diana Kan 19 yoshidan sheʼr yozishni boshlagan. Birinchi sheʼriy nashri 1988-yilda Orenburg gazetasi „Komsomolskoye plemya“da nashr etilgan. 1993-yilda u oʻzining birinchi sheʼrlar toʻplamini „Visokokosnaya vesna“ deb nomlangan. 1993-yildan Jurnalistlar uyushmasiga aʼzo, 1994-yilda esa Rossiya Yozuvchilar uyushmasiga aʼzo boʻldi.

Diana Eliseevnaning sheʼrlari Rossiya va chet eldagi koʻplab markaziy va mintaqaviy nashrlarda – „ Nash sovremennik“, „Moskva“, „Molodaya gvardiya“, „Goin Rossii“, " Yujnaya zvezda ", „Podyom“, „Zvonnitsa“, „Argamak“, „Baltika“ (Estoniya) va boshqa koʻplab jurnallarda nashr etilgan. Rossiyadagi bir qator mintaqaviy adabiy-badiiy jurnallar tahririyati aʼzosi boʻlgan.

 Mukofotlari 

– Yil oxiridagi „Nash sovremennik“ jurnalining ikki „Sheʼriyat“ nominatsiyasida Butunrossiya yillik mukofoti sovrindori (1998, 2000).

– Yuqori fuqarolik ovoziga ega Rossiya haqidagi sheʼrlar nashri uchun „Anʼana“ Butunrossiya mukofoti laureati.

– „Mejdurechye“ sheʼrlar kitobi uchun „Sheʼriyat“ nominatsiyasida „Imperator madaniyati“ Butunrossiya mukofoti laureati.

– Adabiyot boʻyicha Samara viloyat mukofoti laureati.

– Gostiny Dvor jurnali mukofoti laureati.

– Samara viloyat adabiy mukofoti „Rossiya aks-sadosi“ laureati.

– Samara viloyati Viktor Bagrov nomidagi sheʼriyat mukofoti laureati.

– „Maxsus mukofot — Rossiyaga xizmat“ nominatsiyasida Avliy Knyaz Aleksandr Nevskiy (Sankt-Peterburg) nomidagi Butunrossiya adabiy mukofoti laureati.

– „Kapitanning qizi“ Butunrossiya Pushkin mukofoti laureati (2012).

 

Turkum:1964-yilda tugʻilganlar
Turkum:10-mayda tugʻilganlar
Turkum:Termizda tugʻilganlar
Turkum:Yashayotgan insonlar
Turkum:Alifbo boʻyicha yozuvchilar
Irina Petelyayeva

Irina Vladimirovna Petelyayeva (1959-yil 28-yanvarda Oʻzbekiston SSR, Surxondaryo viloyati Denov shahrida tugʻilgan) — rossiyalik siyosatchi, Kareliya Respublikasi Qonunchilik majlisining ikkinchi (1998—2002), uchinchi (2002—2006), beshinchi (2011-yildan 2016-yilgacha) va oltinchi (2016-yildan) deputati, 2011—2016-yillarda vitse-spiker lavozimida ishlagan. 2016-yil aprel oyidan — 6-chaqiriq Rossiya Federatsiyasi Davlat Dumasi deputatihttp://ria.ru/politics/20160511/1431138697.html.
 Biografiyasi 
1981-yilda Petrozavodsk davlat universitetining fizika-matematika fakultetini matematika, matematika oʻqituvchisi mutaxassisligi boʻyicha tamomlagan. 1981—1989-yillarda matematika oʻqituvchisi, 1989—1991-yillarda direktorning oʻquv ishlari boʻyicha oʻrinbosari lavozimlarida ishlagan. 1991-yilda Petrozavodskdagi 46-sonli maktabda u direktor lavozimi uchun respublika amaliyotidagi birinchi va yagona saylovda gʻolib chiqgan.
 Siyosiy faoliyati 
1996-yilda u Petrograd Sovetiga, 1998-yilda esa Kareliya Respublikasi Qonunchilik Assambleyasi palatasiga saylangan, ijtimoiy siyosat qoʻmitasi raisining oʻrinbosari lavozimini egallagan.
 Kareliya partiyasida 
1999-yil oktyabr oyida u Yabloko partiyasining Kareliya boʻlimiga aʼzo boʻlgan. 2002-yilda Petelyayeva partiya boʻlimi rahbariyati ichida boshlangan mojaroning asosiy shaxslaridan biriga aylangan, natijada u boʻlajak saylov kampaniyasida rasmiy madadni qoʻldan boy berganhttps://web.archive.org/web/20160217212925/http://disput-karelia.ru/?p=155. Aprel oyida Petelyayeva 11,34% ovoz olib, Petrozavodsk meri saylovida ikkinchi oʻrinni egallagan (shunday qilib u shahar maʼmuriyati rahbari vazifasini bajaruvchi Andrey Demin va Kareliya „Yabloko“ rahbari Aleksandr Chazhengin oʻzib ketishga muvaffaq boʻlgan), shuningdek shaharning Lososinskiy bir mandatli okrugida 34,43% ovoz olib, Qonunchilik Assambleyasining yangi tarkibiga kirishga muvaffaq boʻlganhttp://cikrf.ru/banners/vib_arhiv/arhivfci/10/10_3221101_280402p.htmhttp://cikrf.ru/banners/vib_arhiv/arhivfci/10/10_2331101_280402p.htm.

2003-yil avgust oyida partiyadosh biznesmen Vasiliy Popovning koʻmagida va federal rahbariyat bilan kelishilgan holda Petelyayeva Yabloko mintaqaviy boʻlimining yangi rahbari etib saylanganhttp://www.ng.ru/regions/2003-09-19/4_mandat.html. Dekabr oyida boʻlib oʻtgan Davlat Dumasiga saylovlarda u Kareliyaning okrugida uning vakili boʻlgan, ammo „Yagona Rossiya“ partiyasi vakili Valentina Pivnenkoga yutqazib, yana ikkinchi oʻrinni egallagan(17,49%). 2006-yilda Kareliyalik „Yabloko“ Petelyayeva boshchiligida Petrozavodsk rahbarining toʻgʻridan-toʻgʻri saylovlarini bekor qilishga qarshi kampaniyani boshlagan, bu „Yagona Rossiya“ partiyasi vakillari tomonidan taklif qilingan, ammo oʻsha yilning oktyabr oyida boʻlib oʻtgan saylovlarda, oxir-oqibat shaharning hozirgi meriga yutqazganhttp://www.regnum.ru/news/665573.html.
Nina Maslova

Nina Ivanovna Maslova (1949-yilda tavallud topgan.) — sovet va ukrainalik sportchi va murabbiy; SSSR sport ustasi, Ukrainada xizmat koʻrsatgan murabbiy (1997), Ukrainada xizmat koʻrsatgan jismoniy tarbiya va sport xodimi (2013).

 Tarjimai holi 
1949-yil 27-dekabrda Oʻzbekiston SSR Surxondaryo viloyati Termiz shahrida tavallud topgan.

1972-yilda Oʻzbekiston davlat jismoniy tarbiya institutini Jismoniy tarbiya va sport mutaxassisligi boʻyicha tamomlagan va oʻsha yili Xersonga koʻchib oʻtgan. 1973-yildan Xerson shahar kengashining 3-maktabida oʻq otish boʻyicha murabbiy-oʻqituvchi boʻlib faoliyat olib borgan.

2005-yildan beri Nina Maslova Xerson oliy sport mahorati maktabida murabbiy-oʻqituvchi boʻlib faoliyat olib borgan. Ukraina terma jamoasining xalqaro musobaqalarga tayyorgarlik koʻrayotgan murabbiylar kengashi aʼzosi etib saylandi. 2010-yilda u Ukraina Prezidenti stipendiyasiga sazovor boʻldi.

Nina Ivanovna Maslovaning shogirdlari orasida:

— Anna Chaplieva xalqaro sport ustasi, 2000-yilda Yevropa chempionatining kumush medali sovrindori, 1999-yilda ikki karra Yevropa chempioni, oʻq otish boʻyicha butun Ukraina musobaqalarining koʻp marta gʻolibi va sovrindori;

— Daria Logosha  xalqaro sport ustasi, Ukraina chempionatlari va chempionatlarining koʻp marta gʻolibi, 2004-yilda oʻsmirlar oʻrtasidagi Yevropa chempionatining kumush va bronza medali sovrindori, 2005-yilda oʻsmirlar oʻrtasidagi Yevropa chempionatining ikki karra bronza medali sovrindori;

— Sergey Kudrya  xalqaro sport ustasi, 2010-yilda Ukraina chempionatining kumush medali va yana 2010-yilda Yevropa chempionatining ikki karra kumush medali sohibi;

— Daria Tixova  xalqaro toifadagi sport ustasi, xalqaro musobaqalarning koʻp karra gʻolibi, 2008-yilda Pekinda boʻlib oʻtgan Olimpiya oʻyinlari ishtirokchisi, 2009-yilda Ukraina rekordchisi, 2011-yilda Yevropa chempionatining bronza medali sovrindori, 2012-yilda London Olimpiada oʻyinlarida Ukraina olimpiya terma jamoasi aʼzosi.

 

Turkum:27-dekabrda tugʻilganlar
Turkum:1949-yilda tugʻilganlar
Turkum:Termizda tugʻilganlar
Turkum:Yashayotgan insonlar
Turkum:SSSR sport ustasi
Turkum:Oʻzbekiston davlat jismoniy tarbiya va sport universiteti bitiruvchilari
Qahramon Nuraliyev

Qahramon Nuraliyev Qulsaxatovich (1964-yil 21-noyabrda Termiz shahrida tugʻilgan) — sovet sambochisi, sambo boʻyicha yoshlar va oʻsmirlar oʻrtasidagi SSSR chempionatlari sovrindori, sambo boʻyicha SSSR kubogi gʻolibi va sovrindori, Yevropa chempionati sovrindori, sambo boʻyicha RSFSR Millatlar Spartakiadasi chempioni, SSSRda xalqaro toifadagi sport ustasi. U Aleksandr Yegorovich Sokolov va E.A.Tyurin rahbarligida mashgʻulotlar oʻtkazgan. U yengil vazn toifasida (62 kg gacha) musobaqada qatnashgan. Hozirda „Olimp“ nomli kurash boʻyicha bolalar va oʻsmirlar sport maktabi direktori(Tver).
 Oilasi 
Qahramon Nuraliyevning xotini Natalya Viktorovna 1971-yilda tavallud topgan. Natalya ham sambo boʻyicha jahon chempioni, sambo va dzyudo boʻyicha SSSR sport ustasi. Dzyudo boʻyicha SSSR chempionati gʻolibi va oltin medal sovrindori. Er-xotinning toʻrt oʻgʻil va bir qizi bor. Juftlikning katta oʻgʻli dzyudo boʻyicha oʻsmirlar va yoshlar oʻrtasidagi Rossiya chempionatlari gʻolibi, dzyudo boʻyicha Rossiya kubogi gʻolibi, dzyudo boʻyicha Yevropa kubogi gʻolibi va oltin medal sovrindori, Rossiya, Yevropa va Jahon chempionatlarining chempioni va oltin medali sovrindori. Universal jang boʻyicha Rossiyada xizmat koʻrsatgan sport ustasi. Nuraliyevning ikkinchi oʻgʻli universal jang boʻyicha Rossiya, Yevropa va jahon chempionatlari chempioni va sovrindori, universal jang boʻyicha xalqaro toifadagi sport ustasi. Ularning uchinchi oʻgʻli dzyudo boʻyicha yoshlar oʻrtasida Rossiya chempionati gʻolibi, dzyudo boʻyicha Yevropa oʻsmirlar Olimpiya festivali kumush medali sovrindori, universal jang boʻyicha Rossiya, Yevropa va jahon chempionatlari chempioni va sovrindori, Oʻzbekistonda xizmat koʻrsatgan sport ustasi.

2002-yilda Nuralievlar oila jamoalari oʻrtasida „Dadam, onam, men sport oilasiman“ koʻpkurash boʻyicha Rossiya chempionatida gʻolib boʻlishgan. 2005-yilda Nuraliyevlar oilasi „Yilning eng yaxshi oilasi — sport yutuqlari uchun“ nominatsiyasida „Rossiya oilasi“ Milliy mukofoti sohibi boʻlishgan. 2018-yilda oila „Ota-ona shon-sharafi“ ordeni bilan taqdirlanganhttps://vsambo.ru/sportsmeny/n/nuraliev-kahramon/nuraliev-kahramon/.
 Yutuqlari 
 Sambo boʻyicha SSSR jamoaviy kubok sohibi 1983-yil — 
 Sambo boʻyicha SSSR chempionati 1985-yil — 
 Sambo boʻyicha SSSR chempionati 1985-yil — 3-oʻrin
 Sambo boʻyicha SSSR chempionati 1988-yil — 
 Sambo boʻyicha SSSR kubogi 1989-yil — 3-oʻrin

 

Turkum:1964-yilda tugʻilganlar
Turkum:21-noyabrda tugʻilganlar
Turkum:Alifbo boʻyicha sportchilar
Turkum:Xalqaro toifadagi SSSR sport ustalari
Sergey Isheev

Sergey Vladimirovich Isheev — Rossiya Federatsiyasi Federal xavfsizlik xizmati podpolkovnigi, Ikkinchi Chechen urushi paytida xizmat burchini bajarish vaqtida olamdan o‘tgan, „Jasorat“ ordeni sohibi bo‘lgan (vafotidan keyin).

 Tarjimai holi 
Sergey Vladimirovich Isheev 1959-yil 2-sentabrda Oʻzbekiston SSR Surxondaryo viloyati Termiz shahrida SSSR Qurolli Kuchlari harbiy xizmatchisi oilasida tavallud topgan. 1976-yilda Toshkentdagi 53-sonli o‘rta maktabni tamomlagan, so‘ngra Kiev shahriga jo‘nab ketgan va u yerda Kiev fuqaro aviatsiyasi muhandislari institutiga (hozirgi Ukraina Milliy aviatsiya universiteti) o‘qishga kirgan. Isheev oʻqishni tamomlagach, Toshkentga qaytib keldi va u yerda Toshkent birlashgan aviatsiya otryadining 5-sonli ustaxonasida muhandis boʻlib o‘z faoliyatini olib bordi.

1986-yildan SSSR davlat xavfsizlik organlari xizmatida, O‘zbekiston SSR Davlat xavfsizlik qo‘mitasida turli lavozimlarda faoliyat olib borgan. Sovet Ittifoqi parchalanganidan keyin O‘zbekiston Respublikasi Milliy xavfsizlik xizmatida uch yil xizmat qildi. 1994-yilda u Rossiyaga ko‘chib o‘tdi va u yerda dastlab Rossiya Federatsiyasi Federal xavfsizlik xizmatining Murmansk viloyati bo‘yicha boshqarmasida xizmat qildi. 1997-yilda u Tula shahriga yuborildi, Rossiya Federatsiyasi Federal xavfsizlik xizmatining Tula viloyati bo‘yicha boshqarmasida turli lavozimlarda faoliyat olib bordi. 2000-yildan beri u Rossiya Federal xavfsizlik xizmatining Tula viloyatidagi Yasnogorsk bo‘limiga rahbarlik qilgan. 2001-yilda u dastlab direksiya bo‘limlaridan birining boshlig‘i bo‘lgan. Keyin esa Rossiya FSBning Tula viloyatidagi Novomoskovsk viloyati boshqarmasini boshqargan.

2003-yil 27-martda podpolkovnik Sergey Vladimirovich Isheev Shimoliy Kavkazdagi aksilterror bosqin bo‘layotgan hududga jo‘natildi. 2003-yilning 7-aprelida Isheev bir guruh hamkasblari bilan bo‘lgan avtomobil ayirmachilar tomonidan o‘rnatilgan portlovchi qurilma tomonidan portlatilgan va ichkaridagi barcha kishilar halok bo‘lgan.

Sergey Isheev Tula viloyati Novomoskovsk shahridagi shahar qabristoniga dafn etilgan. Qabrda doimiy ravishda xotira tadbirlari o‘tkaziladi.

Rossiya Federatsiyasi Prezidentining farmoni bilan podpolkovnik Sergey Vladimirovich Isheev vafotidan so‘ng „Jasorat“ ordeni bilan bundan tashqari, u FSBning 3-darajali „Kontrrazvedkadagi xizmatlari uchun“ idoraviy belgisi, 2 va 3-darajali „Harbiy xizmatdagi faolligi uchun“ medallari bilan mukofotlangan.

 Xotirasi 

 Yasnogorsk shahrida Isheev sharafiga ko‘chaga nom berildi va memorial lavha o‘rnatildi.
 Rossiya FSBning Novomoskovsk shahar boshqarmasi xodimlari ro‘yxatiga abadiy tarzda kiritilgan.
 Har yili Novomoskovskda Isheev xotirasiga bag‘ishlangan voleybol musobaqalari o‘tkaziladi.

 

Turkum:1959-yilda tugʻilganlar
Turkum:7-aprelda vafot etganlar
Turkum:Termizda tugʻilganlar
Turkum:Surxondaryoda tugʻilganlar
Turkum:2003-yilda vafot etganlar
Turkum:2-sentyabrda tugʻilganlar
Turkum:Grozniyda vafot etganlar
Turkum:Jasorat ordeni sohiblari